CELEX: 62011TN0326
Language: ro
Date: 2011-06-20 00:00:00
Title: Cauza T-326/11: Acțiune introdusă la 20 iunie 2011 — Brainlab/OAPI (BrainLAB)

10.9.2011   
            
            
               RO
            
            
               Jurnalul Oficial al Uniunii Europene
            
            
               C 269/50
            
         Acțiune introdusă la 20 iunie 2011 — Brainlab/OAPI (BrainLAB)
   (Cauza T-326/11)
   2011/C 269/111
   Limba în care a fost formulată acțiunea: germana
   
      Părțile
   
   
      Reclamantă: Brainlab AG (Feldkirchen, Germania) (reprezentant: J. Bauer, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile
   
   Reclamanta solicită Tribunalului:
   
               —
            
            
               anularea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 15 aprilie 2011 în cauza R 1596/2010-4;
            
         
               —
            
            
               trimiterea cauzei la Camera de recurs a Oficiului pentru Armonizare în cadrul Pieței Interne (mărci, desene și modele industriale) pentru a decide dacă a fost respectat gradul de diligență impus cu ocazia reînnoirii mărcii comunitare vizate, BrainLAB, no1 290 113;
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Marca comunitară vizată: marca verbală BrainLAB pentru produse și servicii din clasele 9, 10 și 42.
   
      Decizia serviciului „Registru și baze de date conexe”: Respinge cererea de restitutio in integrum în ceea ce privește termenul de formulare a cererii de reînnoire și cel de plată a taxelor de reînnoire.
   
      Decizia camerei de recurs: Respinge cererea de restitutio in integrum și constată expirarea mărcii comunitare nr. 1 290 113.
   
      Motivele invocate: Încălcarea articolului 81 din Regulamentul nr. 207/2009, prin faptul că, deși au aplicat gradul de diligență impus de împrejurări, nu toate persoanele vizate au respectat termenul de decădere, în raport cu pârâtul; termenul de două luni prevăzut pentru formularea cererii de restitutio in integrum a fost respectat.